Document ID: 32007R0127

ΚΑΝΟΝΙΣΜΌΣ (ΕΚ) αριθ. 127/2007 ΤΗΣ ΕΠΙΤΡΟΠΉΣ
της 9ης Φεβρουαρίου 2007
για την τροποποίηση του κανονισμού (ΕΚ) αριθ. 2368/2002 του Συμβουλίου για την εφαρμογή του συστήματος πιστοποίησης της διαδικασίας Κίμπερλυ στο διεθνές εμπόριο ακατέργαστων διαμαντιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2368/2002 του Συμβουλίου, της 20ής Δεκεμβρίου 2002, για την εφαρμογή του συστήματος πιστοποίησης της διαδικασίας Κίμπερλυ στο διεθνές εμπόριο ακατέργαστων διαμαντιών (1), και ιδίως το άρθρο 19,
Εκτιμώντας τα ακόλουθα:
(1)
Σύμφωνα με το άρθρο 19 του κανονισμού (ΕΚ) αριθ. 2368/2002, η Επιτροπή διατηρεί στο παράρτημα ΙΙΙ κατάλογο των κοινοτικών αρχών.
(2)
Η Ρουμανία όρισε κοινοτική αρχή και ενημέρωσε σχετικά την Επιτροπή. Η Επιτροπή έκρινε ότι υπάρχουν επαρκή στοιχεία που βεβαιώνουν ότι η ορισθείσα αρχή είναι σε θέση να εκπληρώσει κατά τρόπο αξιόπιστο, έγκαιρο, αποτελεσματικό και ικανοποιητικό τα καθήκοντα που απαιτούνται σύμφωνα με τα κεφάλαια II, III και V του κανονισμού (ΕΚ) αριθ. 2368/2002.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που ορίζεται στο άρθρο 22 του κανονισμού (ΕΚ) αριθ. 2368/2002.
(4)
Το παράρτημα ΙΙΙ πρέπει, επομένως, να τροποποιηθεί ανάλογα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα ΙΙΙ του κανονισμού (ΕΚ) αριθ. 2368/2002 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Φεβρουαρίου 2007.

Labels: 10
14
7
3
18